Den fjerde bruden bor i en liten by i nærheten av Moskva, og arbeider som sykepleier. Hun har omhyggelig planlagt sitt fremtidige liv sammen med Kostya. Inkludert jobben som ambulanse-sjåfør som hun ønsker at han skal begynne på, deres fremtidige leilighet, og barna de burde få sammen. Forferdet over alt dette tar Kostya snart farvel, og reiser sin vei. På vei til neste destinasjon med tog, møter Kostya en ung ortodoks prest som tilfeldigvis også er på leting etter en kone. Av kjedsomhet forteller Kostya historien sin, og viser til og med fotografier av de unge kvinnene. Presten ser ut til å gjenkjenne brud nummer 7, noe Kostya avfeier som tilfeldigheter.